stanford-oval/wikipedia huggingface dataset:
אות משמיים (סרט, 2006)

| --- | --- |

 מבוסס על:  אות משמיים 
 בימוי:  ג'ון מור 
 הופק בידי:  ג'ון מור גלן וויליאמסון
 תסריט:  דייוויד זלצר 
 עריכה:  דן זימרמן 
 שחקנים ראשיים:  לייב שרייבר ג'וליה סטיילס דייוויד ת'יוליס מיה פארו
 מוזיקה:  מרקו בלטרמי 
 צילום:  יונתן סלע 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  6 ביוני 2006
 משך הקרנה:  110 דק' 
 שפת הסרט:  אנגלית 
 סוגה:  סרט אימה, סרט דרמה 
 תקציב:  25,000,000‏$
 הכנסות:  119,496,523‏$
 הכנסות באתר מוג'ו:   omen666
 דף הסרט ב־IMDb
 
אות משמיים (באנגלית: The Omen) הוא חידוש לסרט האימה המצליח משנת 1976 בעל אותו שם (אנ'), בבימויו של ג'ון מור. ההכרזה על הסרט יצאה לקראת סוף שנת 2005, כאשר מפיקיו התרשמו שיהיה זה גימיק מוצלח לשחררו בתאריך ה-6 ביוני 2006 - תאריך זה ניתן לכתוב גם כ-6.6.6, ובכך נוצר הקשר למספר 666, המקושר לשטן. עקב לוח הזמנים הקצר לא נותר למפיקים זמן רב לעבוד על הסרט והתוצאה הייתה, למעשה, שחזור אחד-לאחד של הסרט המקורי ללא שום שינוי, דבר עליו התרעמו מבקרים רבים.
צוות שחקנים

לייב שרייבר - רוברט ת'ורן
ג'וליה סטיילס - קת'רין ת'ורן
דייוויד ת'יוליס - קית' ג'נינגס
מיה פארו - גברת ביילוק
פיטי פוסטלטוויט - האב ברנן
מייקל גמבון - בוגנהאגן
שיימוס דייבי-פיצפטריק - דמיאן ת'ורן
ג'ובאני לומבארדו ראדיס - האב ספילטו
פרדראק ביילאץ - כומר
בנוסף, ישנה הופעת אורח של הארווי ספנסר סטיבנס, ששיחק את דמיאן בסרט המקורי, בתפקיד כתב צהובון.
ביקורות והכנסות

עם יציאתו לאקרנים, הסרט זכה לביקורות מעורבות מצד מבקרי הקולנוע. אתר הקולנוע האמריקאי "Rotten Tomatoes" העניק לסרט ציון 26%, בהתבסס על 74% ביקורות. אתר הביקורות "Metacritic" העניק לסרט ציון ממוצע של 43, בהתבסס על ביקורות של 100 מבקרי קולנוע.
למרות הביקורות הרעות שספג, הסרט זכה להצלחה כספית. בשבוע הראשון ליציאתו, דורג הסרט במקום הרביעי ברשימת שוברי הקופות, עם הכנסות של כ-16,026,496 מיליון דולר. עם תקציב של 25 מיליון דולר, הסרט גרף בסך הכל הכנסות של כ-54 מיליון דולר בארצות הברית, ועוד כ-64 מיליון דולר בשאר רחבי העולם. בסך הכל הסרט גרף כ-119,496,523 מיליון דולר ודורג במקום ה-59 בטבלת שוברי הקופות לשנת 2006.
אות מערכת צוק איתן

| --- | --- |
 
 פרטים
 מדינה:  ישראל ישראל
 סוג:  אות מערכה
 המעניק:  שר הביטחון
 למען:  השתתפות במבצע צוק איתן
 זכאות:  חיילים ואזרחים
 נוסד:  2015 
 הענקות
 הוענק לראשונה:  7 ביולי 2015 (שנה לאחר המערכה)
 היררכיה
 הקודם:  אות מלחמת לבנון השנייה
 
אות מערכת צוק איתן הוא אות מערכה ישראלי שהוענק על ידי צה"ל או משרד הביטחון למשתתפים במבצע צוק איתן, מכוח החלטת ועדת השרים לענייני סמלים וטקסים ובהתאם לתקנות העיטורים בצבא הגנה לישראל (אות מערכת צוק איתן – קביעת זכאים), תשע"ה-2015 ותקנות העיטורים בצבא הגנה לישראל (אות מערכת צוק איתן – קביעת אזרחים זכאים), תשע"ה-2015.
שר הביטחון, משה יעלון, המליץ לוועדת השרים לענייני סמלים וטקסים להורות על חלוקת האות אף על פי שהמבצע צוק איתן לא הוכר כמלחמה, בשל "היקף הכוחות שהיו מעורבים במערכה ובשל משך הזמן שלה". זהו אות המערכה הישראלי השמיני בסדר החלוקה, התשיעי בסדר הכרונולוגי ובסדר הענידה והראשון המוענק לעימות צבאי שלא הוגדר כמלחמה.
עיצוב האות

במרכז האות מופיעים הצבעים כחול ולבן - המסמלים את דגל המדינה. בנוסף מופיעים הצבעים: אדום – מסמל את דם הנופלים והפצועים, חום בהיר – צבע החול ברצועת עזה ובנגב, וכתום – צבעו של פיקוד העורף, מסמל את עמידת אוכלוסיית העורף במהלך המבצע.
ככל אותות המערכה בישראל, האות מעוצב בצורת סרט בגודל 40×10 מ"מ המחובר באמצעות סיכות לבגד. האות מיוצר ממתכת מצופה אמייל.
האות יוצר על בסיס הצעתו של המעצב יגאל גבאי.
זכאות לאות

האות הוענק בליווי תעודה ומכתב לחיילי צה"ל בסדיר ובמילואים שהשתתפו במערכה במשך חמישה ימים לפחות בתקופה הקובעת (התקופה שמיום 7 ביולי עד 26 באוגוסט 2014), וכן לאנשי שירות הביטחון הכללי, "המוסד", משטרת ישראל ושירות בתי הסוהר.
בנוסף לגופים אלה, העניק שר הביטחון (בכפוף לאישור ועדת החוץ והביטחון) את האות לקציני הביטחון ורכזי הביטחון ביישובי עוטף עזה, לאנשי הרשות הארצית לכבאות והצלה, מגן דוד אדום, אזרחים עובדי צה"ל ועובדים אזרחיים של מנהלת התיאום והקישור לרצועת עזה ביחידת מתאם פעולות הממשלה בשטחים.
גופים אזרחיים נוספים שנטלו חלק במערכה בדרום, כגון משרדי ממשלה, בתי החולים הציבוריים וארגוני מתנדבים, קיבלו, בכפוף לאישור ועדת החוץ והביטחון, אותות מערכה קבוצתיים.
הערות שוליים

↑  החל מהחודש: יוענק אות מערכה למשתתפי "צוק איתן, 1 ביולי 2015, אתר צה"ל
↑  האות הוענק לראשונה בפועל כבר ב-6 בפברואר 2015 במסגרת טקסי הענקת עיטורים וצל"שים לחיילים ויחידות צה"ל שהשתתפו בלחימה, עוד בטרם פורסמו ברשומות התקנות המסדירות את ההענקה.
↑  גילי כהן, יעלון: אמליץ להעניק אות מערכה למשתתפי "צוק איתן", באתר הארץ, 30 באוגוסט 2014
↑  יוחאי עופר, כך ייראה אות המערכה של מבצע "צוק איתן", באתר nrg‏, 1 בינואר 2015
↑  אות המערכה ברצועת הביטחון שקדם לו כרונולוגית והוענק על לחימה שלא הוגדרה כמלחמה הוענק לראשונה ב-2021.
| מבצע צוק איתן |
| --- | --- | --- |
| אירועים | בין מבצע עמוד ענן למבצע צוק איתן • אירועי הסכסוך הישראלי פלסטיני ב-2014 • רצח שלושת הנערים (מבצע שובו אחים) • אירועי מבצע צוק איתן‏‏ • החדירה לחוף זיקים • לאחר מבצע צוק איתן |  |
| קרבות ברצועת עזה | קרב בית חאנון • קרב שג'אעייה • פרשת אורון שאול • קרב ח'וזאעה • קרב רפיח • הדר גולדין |  |
| שונות | אירועי מבצע צוק איתן • אות מערכת צוק איתן • ועדת החקירה של האו"ם • חיל ההנדסה הקרבית במבצע צוק איתן |  |
| אותות ועיטורים ישראליים |
| --- | --- | --- |
| עיטורי צה"ל | עיטור הגבורה • עיטור העוז • עיטור המופת • ציון לשבח • אות הערכה מטעם הרמטכ"ל • אות מצטיין הרמטכ"ל • אות מצטיין הנשיא • מצטיין שר הביטחון • אותות הערכה והוקרה  של חיל האוויר |  |
| עיטורי המשטרה, השב"ס וכבאות והצלה | עיטור הגבורה • עיטור האומץ • עיטור המופת • עיטור השירות • עיטור ההתנדבות |  |
| אותות מערכה | מלחמת הקוממיות • מלחמת סיני • מלחמת ששת הימים • מלחמת ההתשה • מלחמת יום הכיפורים • מערכת שלום הגליל • המערכה ברצועת הביטחון • מלחמת לבנון השנייה • מערכת צוק איתן |  |
| אותות שירות | אות השומר • אות ניל"י • אות ההגנה • אות האצ"ל • אות הלח"י • עיטור אסורי שלטון המנדט  עיטור לוחמי המדינה • אות ההתנדבות • אות הלוחם בנאצים • אות המשמר |  |
| אחר | אות השירות המבצעי • פרס ביטחון ישראל • אות הוקרה מטעם האלוף • אות השירות בישראל • אות המעפיל • נס הקוממיות • אות קטמון (בוטל) |  |
| ראו גם | סיכות צה"ל • ועדת השרים לענייני סמלים וטקסים |  |
| 0 | 1 | 2 |
| --- | --- | --- |
| הקודם: אות מלחמת לבנון השנייה | אות מבצע צוק איתן  7 ביולי עד 26 באוגוסט 2014 | הבא: אין |
תעודה הנלווית לאות מערכת צוק איתן – מטעם צה"ל
תעודה הנלווית לאות מערכת צוק איתן – מטעם צה"ל
אוצונומיה

אוצונומיה (ביפנית: 宇都宮市) היא עיר הבירה של מחוז טוצ'יגי שבחבל קאנטו שביפן. אוכלוסיית העיר מונה 518,200 תושבים, נכון לשנת 2015.
היסטוריה

באזור אוצונומיה נמצאו עדויות ארכאולוגיות להתיישבות אנושית החל מהתקופה הפלאוליתית. כמו כן, בסביבות העיר שוכנים מספר תלי קבורה מתקופת קופון. העיירה אוצונומיה התפתחה סביב מקדש אוצונומיה, והאזור כולו היה בשליטת שבט אוצונומיה, נצר של בית פוג'יווארה ששלט ביפן מתקופת הייאן ועד תקופת סנגוקו.
בתקופת אדו נשלט אזור אוצונומיה על ידי מספר דאימיו שונים תחת האן אוצונומיה, ושגשג הודות למיקומו על צומת דרכים מרכזית. במלחמת בושין, שסימנה את סיום שלטונו של השוגון, נערך בטירת אוצונומיה אחד הקרבות המרכזיים שנערכו בחבל קאנטו. אחרי רסטורציית מייג'י הפכה העיר לחלק ממחוז אוצונומיה, אך זמן קצר לאחר מכן התמזג המחוז למחוז החדש טוצ'יגי, וב-1884 הפכה אוצונומיה לבירת המחוז.
ב-1 באפריל 1889, לאחר ביטול שיטת ההאן, נוסדה העיירה אוצונומיה מחדש, וב-1896 הפכה לעיר באופן רשמי. בשל הימצאותו של בסיס גדול של הצבא היפני הקיסרי בסביבות העיר הפציצו אותה בעלות הברית בזמן מלחמת העולם השנייה, ומרביתה נהרסה.
לאחר המלחמה שוקמה העיר, ובשנות ה-50 התרחב שטחה עם סיפוח עיירות וכפרים בסביבתה. ב-1996 קיבלה אוצונומיה מעמד עיר מיוחדת, המעניק לה רמה גבוהה יותר של אוטונומיה. ב-2007 סופחו שתי עיירות נוספות לשטחה של העיר, ובכך העלו את מספר התושבים בעיר ליותר מ-500,000.
כלכלה

אוצונומיה היא המרכז המסחרי של מחוז טוצ'יגי, ובין השאר שוכנים בה מפעל אופטיקה של קנון ומרכז תכנון של הונדה.
אקלים

באוצונומיה שורר אקלים סובטרופי גשום. חודשי החורף קרים אך יחסית יבשים, וחודשי הקיץ חמימים ולחים. המשקעים האטמוספיריים באוצונומיה מרובים, בעיקר במחצית השנייה של השנה.
| אקלים באוצונומיה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באוצונומיה> ינואר.8.3.-2.7.33.9 | אקלים באוצונומיה> פברואר.9.1.-1.9.42.9 | אקלים באוצונומיה> מרץ.12.6.1.5.88.4 | אקלים באוצונומיה> אפריל.18.5.7.0.120.5 | אקלים באוצונומיה> מאי.22.5.12.5.146.6 | אקלים באוצונומיה> יוני.25.2.16.9.174.7 | אקלים באוצונומיה> יולי.28.7.20.8.205.8 | אקלים באוצונומיה> אוגוסט.30.5.22.2.209.8 | אקלים באוצונומיה> ספטמבר.26.4.18.4.220.4 | אקלים באוצונומיה> אוקטובר.20.9.11.8.146.5 | אקלים באוצונומיה> נובמבר.15.5.5.0.68.1 | אקלים באוצונומיה> דצמבר.10.7.-0.7.35.5 | אקלים באוצונומיה> שנה.19.1.9.3.1,493.1 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: סוכנות המטאורלוגיה היפנית
ערים תאומות

לאוצונומיה יחסי ערים תאומות עם:
ניו זילנד מנוקאו, אוקלנד, ניו זילנד
ארצות הברית טלסה, אוקלהומה, ארצות הברית
הרפובליקה העממית של סין צ'יצ'יאר, חיילונגג'יאנג, הרפובליקה העממית של סין
צרפת אורליאן, לוארה, צרפת
הערות שוליים

↑  נתוני אקלים של אוצונומיה
| --- | --- |
בקרת זהויות :  NLI: 987007566716905171  CiNii: DA03599925  GND: 4370926-6  LCCN: n81071169  MusicBrainz: 5e7afac4-ba1e-4b78-9db7-4f34f398526a  NDL: 00273496  VIAF: 143076804   WorldCat (עם VIAF): 143076804
Xbox 360

| --- | --- |

 יצרן:  פלקס, פוקסקון, Celestica, Wistron Corporation, מיקרוסופט 
 משפחת מוצרים:  Xbox (אנ')
 יצא לראשונה:  22 בנובמבר 2005 
 מעבד:  Xenon 
 מעבד גרפי:  ATI Xenos 
 אחסון:  20,60 או 120 GB
 בקרים:  4 בקרים לכל היותר (עם חוטים או אל חוטיים או שילוב של שניהם)
 קישוריות:  3 × USB 2.0
 שירותים אונליין:  Xbox Live (אנ')
 תאריך שחרור:  22 בנובמבר 2005
 יחידות שנמכרו:  בכל העולם 84 מיליון יחידות נמכרו (נכון ל-9 ביוני 2014)
 המשחק הנמכר ביותר:  Kinect Adventures! (אנ')
 תאימות לאחור:  חלק ממשחקי ה-Xbox
 מודל קודם:  Xbox
 מודל אחריו:  Xbox One
 
אקסבוקס 360 (באנגלית: Xbox 360) היא קונסולת ההמשך של קונסולת המשחקים Xbox של חברת מיקרוסופט והיא קונסולת המשחקים השנייה שהשיקה החברה. עד אוגוסט 2016 נמכרו 84 מיליון יחידות של הקונסולה. ב-21 באפריל 2016 הודיעה מיקרוסופט כי תפסיק את ייצור ה-Xbox 360 עקב התיישנותו, אך תמשיך את התמיכה בו.
השקה ופרטים טכניים

הקונסולה, שבמהלך פיתוחה קיבלה את שמות הקוד Xenon, Xbox 2 ו-Xbox Next, נחשפה לעולם בערוץ MTV ב-12 במאי 2005 על ידי אלייז'ה ווד. באותה שנה בתערוכת E3, התערוכה הבינלאומית למשחקים אלקטרוניים, נחשפו הפרטים הטכניים של הקונסולה על ידי חברת מיקרוסופט.
לקונסולה מעבד מתוצרת חברת יבמ בעל 3 ליבות סימטריות שכל אחת רצה במהירות 3.2Ghz, מעבד גרפי 500Mhz של ATI וזיכרון של 512MB. החברה השקיעה בפיתוח המוצר והשקתו סכום של כ-3.5 מיליארד דולר.
מיקרוסופט כיוונה להשקה עולמית והקונסולה הושקה ב-22 בנובמבר 2005 בצפון אמריקה לאחר מסיבת השקה במדבר מוהאבי, ב-2 בדצמבר באירופה וב-10 בדצמבר ביפן. עקב ביקוש גבוה ביותר בארצות הברית ובאירופה נרשמו חוסרים רבים במהלך ההשקה ובמספר החודשים שאחריה. למרות המאמצים לכבוש את השוק היפני התקבלה הקונסולה באופן צונן מצד הקהל היפני.
כמו בעלי ה-Xbox, בעלי ה-Xbox 360 יכולים להתחבר לשירות ה-Xbox Live של מיקרוסופט.
דרך Xbox Live ניתן לגלוש ביוטיוב, באינטרנט, לצפות בלייב סטרימים דרך Twich, לראות סרטים וטריילרים, להוריד גרסאות דמו של משחקים, לקנות משחקי Arcade ומשחקים רגילים, לקנות הרחבות למשחקים ולהתקין חלקים במשחקים שנדרש Xbox Live להתקנתם (לדוגמה- למען התקנת אונליין במשחק נדרש Xbox Live). ה-Xbox Live הוא חינמי לגמרי אך למען היכולת לשחק באונליין נדרש לקנות Xbox Gold אשר מחירו הוא 38 שקלים לחודש / 100 שקלים לשלושה חודשים / 240 שקלים ל-12 חודשים. לאחר קניית Xbox Gold, חלק מהמשחקים יהפכו לחינמיים ועל חלק מהמשחקים יהיו הנחות גדולות ומשמעותיות.
בכנס שנערך לפני תערוכת E3 של שנת 2006 הציג ביל גייטס, מנכ"ל מיקרוסופט, את שירות ה-Live Anywhere המאפשר משחק מרובה משתתפים על גבי פלטפורמות שונות. קרי, האפשרות לשחקן ב-Xbox 360 לשחק מול יריב המשחק את אותו משחק על מחשב אישי. בנוסף, תוכן הנרכש ב-Xbox Live כמו טריילרים וקליפים יהיה זמין להורדה ושימוש בטלפונים סלולריים המבוססים מערכת הפעלה של מיקרוסופט.
השקתה הרשמית של הקונסולה בישראל

שיווק הקונסלה בישראל החל באופן רשמי בתאריך 21 בנובמבר 2012, שבע שנים לאחר השקת המוצר בארצות הברית. מועד ההשקה הוכרז על ידי מנכ"ל מיקרוסופט סטיב באלמר, במסגרת כנס שערך בישראל ב-5 בנובמבר 2012.
שירות האונליין Xbox Live נפתח למשתמשים ישראלים מעט קודם לכן, ב-4 בנובמבר 2012.
Xbox 360 Elite

אחרי חודשים של שמועות והשערות, מיקרוסופט שחררה ב-28 במרץ שנת 2007 את ההודעה הרשמית בנוגע לגרסה החדשה של ה-Xbox 360. עד היום נמכרה ה-360 בשתי גרסאות: גרסת ה-Core כללה את הקונסולה ושלט חוטי, וגרסת ה-Premium שכללה קונסולה, דיסק קשיח של 20 ג'יגה, שלט אלחוטי, כבל לחיבור משולב לטלוויזיות HD וטלוויזיות SDTV, חודש חינם ברשת Xbox Live gold ואוזניות "מדונה" לשיחות קוליות ברשת.
הגרסה החדשה, שנקראת Xbox 360 Elite, תכלול קונסולה חדשה בצבע שחור, שלט אלחוטי שחור, דיסק קשיח גדול במיוחד של 120 ג'יגה, חיבור וכבל HDMI ואת שאר הבונוסים מגרסת ה-Premium.
גרסת ה-Core הוחלפה בגרסת ה-Arcade, שאיתה מקבלים כרטיס זיכרון עם 256MB, ושלט אלחוטי, מה שלא נכלל בגרסת ה-Core.
כמו כן, גרסת ה-Premium באה עם דיסק קשיח של 60GB (מאוגוסט 2008), במקום 20GB.
בנוסף, הקונסולה עצמה תשתנה: בנוסף לצבע החדש, היא תכלול כאמור יציאת HDMI המסוגלת להעביר אותות וידאו וקול דיגיטליים, ותוכל לתפקד כממיר לשידורי טלוויזיה על גבי הרשת (IPTV). השינויים יאפשרו לרוכשים להוריד יותר תכנים באבחנה גבוהה כמו סדרות טלוויזיה, סרטים, דמואים ואפילו משחקים מלאים.
באוגוסט 2009, כתגובה להורדת המחירים של הפלייסטיישן 3, הורידה את המחיר של ה-XBOX 360 Elite ל-$300, ואת המחיר של ה-Premium ל-$250, אך מיקרוסופט הפסיקו לייצר את גרסת ה-PREMIUM, וימכרו אותה עד גמר המלאי.
מכשיר הארקייד נשאר באותו מחיר של כ-200 דולר.
עם הוזלת המחיר של חבילת ה-Elite, מיקרוסופט הוציאה מהחבילה משחקים, שהיו בחבילה לפני הורדת המחירים.
Xbox 360 Slim

בתערוכת E3 2010 בתאריך 14 ביוני 2010 מיקרוסופט הכריזה על דגם ה-Slim (נקרא גם - Xbox 360 S) של הקונסולה.
דגם זה כולל הכנה ל-Kinect (השם המעודכן לפרויקט "נטאל") וחיבור WiFi מובנה במכשיר.
יחד עם זה דגם זה כולל דיסק קשיח של 250GB.
כל זה באותו מחיר כמו העלית והעלית ירד מיצור .
בנוסף לכך הוציאה מיקרוסופט גרסה מוזלת של דגם זה בהמשך לדגם ה-Arcade שנקרא Xbox 360 Slim Arcade. דגם זה שונה מדגם ה-SLIM בכך שיש בו 4GB של זיכרון בלבד והוא בעל צבע שחור מט בניגוד לדגם ה-250GB שצבעו שחור מבריק.
Xbox 360 E

בתערוכת E3 2013, מיקרוסופט הציגה דגם חדש שנקרא Xbox 360 E. הדגם דומה מאוד לדגם ה-S, מחירו וסוגי הכונן הקשיח שלו זהים לדגם ה-S, אבל יש הבדלים קטנים בינו לבין ה-S:
לדגם ה-E יש 4 יציאות USB ול-S יש 5.
לדגם ה-E אין "AV Connector".
לדגם ה-E יש יציאת HDMI מורכבת יותר.
הרכבת הכונן הקשיח בדגם ה-E פשוטה יותר מהרכבת הכונן הקשיח בדגם ה-S.
משחקים שרצים על דגם ה-E עובדים טוב יותר ומהר יותר מאשר ב-S.
Kinect

בקר ה-Kinect, או בשמו הישן "פרויקט נטאל" הוא בקר משחקים שאיננו מצריך שלט או בקר, אלא משתמש בתנועות הגוף. מחירו עומד על כ-150$ ליחידה, והוא פועל על כל סוגי האקסבוקס 360. הקינקט יצא ב-4 בנובמבר 2010 ויצאו לו משחקים, כגון: kinect sports (גרסה שדומה ל-Wii Sports ב-Wii) משחק ריקודים, משחק מכוניות, משחק יוגה וכן מגוון משחקי ספורט. הרעיון לתוסף החדש הגיע מחברת פריים-סנס שמיקרוסופט רכשה את הטכנולוגיה שלה. מקור שם הבקר הוא הלחם המילים "kinetic" ו"connect" המתארים היבטים עיקריים של המיזם (תנועה וקשר). מיקרוסופט הקציבה 500 מיליון דולר לאירועי ההשקה של Kinect, סכום הגדול יותר מההשקעה בפיתוח באותו פרק זמן.
הקינקט זכה להצלחה רבה. בתוך פחות מחודשיים מיום ההשקה נמכר הקינקט כ-8 מיליון יחידות בכל העולם.
הטכנולוגיה העומדת בבסיסו נרכשה מחברת פריים סנס הישראלית , אשר מיקרוסופט רכשה ממנה בלעדיות לקונסולות משחק.
הקינקט מורכב ממקרן אינפרא אדום ושני חיישני מצלמות CMOS בקצב 30 הרץ: החיישן הראשון מונוכרומטי ליצירת מפת עומק, בהתבסס על החזר מקרן האינפרא האדום, שמתפקד אף בחושך מוחלט, וחיישן RGB צבעונית ברזולוצית VGA. בנוסף קיים מערך מיקרופונים בקצב דגימה של 16 קילוהרץ.
טכנולוגיית התוכנה מאפשרת זיהוי תנועה תלת־ממדי של גוף מלא, זיהוי פנים וזיהוי קול. התוכנה מזהה את גוף האדם ובונה לו שלד דמיוני ומדויק. הבקר מוגבל למרחק שבין 1.2 ל-3.5 מטר בערך, והשטח הנדרש למשחק הוא בערך 6 מטר מרובע בקירוב.
בנוסף למצלמה מיקרוסופט ציידה את הקינקט במספר אמצעים:
1. חיישן תנועה, השומר שלא תזיזו בזמן המשחק את הקינקט.
2. מנוע המזיז את הקינקט למעלה ולמטה, כדי לראות מילד קטן ועד לאדם גבוה.
3. חיישנים המסתכלים על המשטח שעליו נמצא הקינקט, כדי לוודא שהוא נמצא במקום יציב.
4. מערך של 4 מיקרופונים לשמע חלק וניטרול רעשי סביבה.
השוואת מאפיינים

המידע בטבלה מתייחס לפרטים האחרונים, מידע ישן יותר ייתכן שלא יופיע.
| מאפיינים | Slim | Elite | Premium  | Arcade | Core  |
| --- | --- | --- | --- | --- | --- |
| בייצור | כן | לא | לא | לא | לא |
| מראה | שחור מבריק או שחור מט בגרסת ה-Slim Arcade | שחור מט, מגירת דיסק כרום | לבן מט, מגירת דיסק כרום | לבן מט | לבן מט |
| כונן קשיח | 250GB דיסק קשיח או 4GB מובנה | 120GB דיסק קשיח | 60 GB דיסק קשיח (מאוגוסט 2008) | זיכרון מובנה של 256MB | אין |
| בקר | שחור מבריק, אלחוטי | שחור מט, אלחוטי | לבן מט, אלחוטי | לבן מט, אלחוטי | לבן מט, כבל |
| אינטרנט | יש | יש | יש | יש | אין |
| Wi-Fi | יש | אין | אין | אין | אין |
| אוזניות Xbox360 | כן, שחור מבריק | כן, שחור מט | כן | לא | אין |
| אודיו/וידאו, כבלים/מתאמים | HDMI 1.3 (HD)  Hybrid Component/Composite (HD/SD) |   Hybrid Component/Composite (HD/SD) | HDMI 1.2 (HD)  Hybrid Component/Composite (HD/SD) | Composite (SD) | Composite (SD) |
| חיבור HDMI | כן | כן | כן (מאז יולי 2007) | כן | אין |
| משחקים כלולים (של החברה) | "kinect adventures" | Lego Batman / Pure Bundle Forza 3 | Hexic HD   (כלול ב-ניו זילנד)  Viva Pinata  Forza Motorsport 2) | SEGA SUPERSTAR tennis | אזור ספציפי |
| תאריך השקה | 18 ביוני 2010 | 29 באפריל 2007 | 22 בנובמבר 2005 | 23 באוקטובר 2007 | 22 בנובמבר 2005 |
בהשקתה של הקונסולה הייתה גם גרסה פשוטה יותר שנקראת Xbox 360 arcade שבה דיסק קשיח בנפח קטן יותר (20 GB לעומת גרסאות אחרות בהן הנפח היה 60 GB או 80 GB), מה שאיפשר לקנות את הקונסולה במחיר נמוך בכמה מאות שקלים מהגרסאות הגדולות יותר.
יש גם דיסק קשיח בנפח 320GB שמתאים לכל דגמי ה-Xbox 360.
ראו גם

Xbox One
Xbox Series X/S
Xenia
הערות שוליים

↑  E3 2014: $399 Xbox One Out Now, Xbox 360 Sales Rise to 84 million. פורסם ב-9 ביוני 2014 ב-Gamespot.
↑  2007 הייתה שנת שיא במכירות משחקי הווידאו בארצות הברית על רקע הצלחת קונסולת Wii של נינטנדו The Marker
↑  החל השיווק הרשמי בישראל. נענע 10
↑  באלמר: Xbox בישראל מה- 21 בנובמבר. TheMarker
↑  דניס ויטצבסקי‏, אקס-בוקס לייב הושקה בישראל, באתר וואלה, 4 בנובמבר 2012
↑  "Xbox 360 Component HD AV Cable". אורכב מ-המקור ב-2008-03-16. נבדק ב-2008-03-31.
↑  "Xbox 360 Component AV Cable". אורכב מ-המקור ב-2008-04-15. נבדק ב-2008-03-31.
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| --- | --- |
בקרת זהויות :  NLI: 987007549531405171  GND: 7537503-5  LCCN: sh2006002537 
שלט שחור של ה-Xbox 360, מגיע עם חבילת ה-Elite
שלט ל-Xbox 360 מתוצרת Razer
הקינקט (Kinect)
אורקש

| --- | --- |

 היסטוריה
 תרבויות:  חורים 
 מיקום
 מדינה:  סוריה סוריה
 מיקום:  מחוז אל-חסכה, צפון-מזרח המדינה
 קואורדינטות:  37°03′25″N 40°59′50″E﻿ / ﻿37.056944444444°N 40.997222222222°E﻿ / 37.056944444444; 40.997222222222
  (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהתל מוזן(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהתל מוזן
 
פסל אריה מהמאה ה-21 לפנה"ס, נמצא באורקש. מוזיאון הלובר
אוּרקֶש (היום תל מוֹזַן) הוא תל השוכן למרגלות הרי הטאורוס במחוז אל-חסכה, בצפון סוריה. התל נוסד באלף ה-4 לפנה"ס כנראה בידי החורים, באתר שכנראה כבר היה מיושב במשך כמה מאות שנים.
היסטוריה

אורקש הייתה בעלת ברית של האימפריה האכדית באמצעות, לפי הסברה הרווחת, מסורת של נישואי שושלות. טרעם-אגדה (Tar'am-Agade) בתו של המלך האכדי נרם-סין נישאה כנראה למלך אורקש. בתחילת האלף ה-2 לפנה"ס העיר עברה לידיהם של שליטי מארי, עיר הממוקמת כמה מאות קילומטרים דרומה. מלך אורקש הפך צמית (וואסל) של מארי. תושבי העיר כנראה התמרמרו על כך, ובארכיון המלכותי במארי ישנן ראיות להתנגדות החזקה שלהם: במכתב אחד, מלך מארי מספר לעמיתו באורקש כי "לא ידעתי שבני עירך שונאים אותך בגללי. אבל אתה שייך לי, גם אם העיר אורקש לא." באמצע האלף, תל מוזן היה אתר דתי עבור ממלכת מיתני. העיר כנראה ננטשה ברובה בסביבות 1350 לפנה"ס, אם כי הסיבה לכך אינה ידועה.
זהות רוב השושלות ושליטי אורקש אינם ידועים, אך השמות הבאים זוהו כמלכי העיר-מדינה. שלושת המלכים הידועים הראשונים (רק שניים מהם ידועים בשמם) נשאו את התואר החורי אנדן (endan).
Tupkish endan.‏ 2250 לפנה"ס
Tish-atal endan‏ (תאריך לא ידוע)
Shatar-mat ‏(תאריך לא ידוע)
Atal-shen ‏(תאריך לא ידוע)
Ann-atal‏ 2050 לפנה"ס
Te'irru ‏ 1800 לפנה"ס
ארכאולוגיה

האתר משתרע על פני כ-1350 דונם, כשרוב השטח מהווה את העיר התחתית. העיר העליונה תופסת כ-180 דונם, ומתנשאת לגובה של 25 מטר. יש בה 5 תלוליות והגבוהה בהן מוקפת חומת לבני בוץ שהייתה בערך 8 מטר רוחב ו-7 מטר גובה. באזור בו שוכן התל נמצאים אתרים נוספים מתקופה דומה למשל תל שאע'ר בזאר השוכנת 22 ק"מ דרומית לתל מוזאן, תל ארביד 45 ק"מ דרומית, ותל ברק 50 ק"מ דרומית לתל מוזאן.
מבנים חשובים שנחפרו כוללים את ארמון המלוכה של Tupkish, מבנה תת-קרקעי נקרומנטי, מקדש מונומנטלי עם רחבה בחזיתו, אזורי מגורים, שטחי קבורה, ואת חומות העיר הפנימית והחיצונית.
בדיקה ראשונית באתר נעשתה על ידי מקס מלוואן. אשתו, אגאתה כריסטי, כתבה כי הם בחרו שלא להמשיך באתר משום שהוא נראה כאתר רומאי. עם זאת, בחפירות מאוחרות יותר, לא נמצא זכר לשרידים רומאיים. מלוואן המשיך לחפור בתל שאע'ר בזאר, אתר נוסף דרומית לאורקש/תל מוזן. החפירות בתל מוזן החלו בשנת 1984 ונערכו במשך 17 עונות. העבודה נוהלה על ידי ג'ורג'יו בוצ'לטי (Giorgio Buccellati) מ-UCLA ומרילין קלי-בוצ'לטי (Marilyn Kelly-Buccellati) מאוניברסיטת קליפורניה. עונת 2007 הוקדשה בעיקר לעבודה על פרסום הממצאים. החפירות נעזרו בגופים שונים ובהם המכון הארכאולוגי הגרמני.
החפירות בתל מוזן משלבות טכנולוגיה בהקשר ארכאולוגי, גם בתיעוד הממצאים וגם בשימור האתר עצמו.
הממצאים מוצגים במוזיאון דיר א-זור כ-200 קילומטרים דרומית מערבית לאתר. המוזיאון מכיל ממצאים רבים ובהם את רוב לוחות החרסית בכתב יתדות שנמצאו במארי.
ראו גם

אור כשדים
לקריאה נוספת

Giorgio Buccellati and Marilyn Kelly Buccellati, Urkesh/Mozan Studies 3: Urkesh and the Hurrians : A Volume in Honor of Lloyd Cotsen, Undena, 1998, ISBN 0-89003-501-6
Rick Hauser, READING FIGURINES: Animal Representations in Terra Cotta from Royal Building AK at Urkesh (Tell Mozan), Undena, 2006, ISBN 0-9798937-1-2
Peter M. M. G. Akkermans and Glenn M. Schwartz, The Archaeology of Syria: From Complex Hunter-Gatherers to Early Urban Societies (c.16,000-300 BC), Cambridge University Press, 2004, ISBN 0-521-79666-0
Giorgio Buccellati, A Lu E School Tablet from the Service Quarter of the Royal Palace AP at Urkesh, Journal of Cuneiform Studies, vol. 55, pp. 45-48, 2003
הערות שוליים

↑  Come, Tell Me How You Live/Agatha Christie(אנ')
| מסופוטמיה |
| --- | --- | --- |
| ממלכות בתקופת הברונזה | ממלכות בתקופת הברונזה |  |
| שומר | אומה • אור • ארידו • ארך • אשנונה • באד-טיבירה • בורסיפה •  דיר • לגש • מלגיום • נגירסו • ניפור • סיפר • כיש • שדופום • שורופק |  |
| עילם | שושן • אנשאן |  |
| אכד | אכד • מארי • גותים |  |
| אמורים | אמר • תותול • איסין • ארך • לרסה • בבל • כיש • מרי • תרקה • ימחֿד • אכלתום |  |
| בבל | התקופה הבבלית הקדומה • כשים • האימפריה הבבלית החדשה • כשדים • דור-כוריגלזו |  |
| אשור | אשור • כלח • דור שרוכין • נינוה • חרן • אימגור-אנליל • האימפריה האשורית החדשה |  |
| חור | מיתני • אורקש • נוזי • אוררטו |  |
| נושאים מרכזיים | נושאים מרכזיים |  |
| ממשל | מלכי שומר • מלכי אשור • מלכי בבל |  |
| מיתולוגיה | מיתולוגיה מסופוטמית • הוראות שורופק • אנומה אליש • עלילות גילגמש • מרדוך • קינת ניפור • הדת הבבלית אשורית |  |
| שפה | כתב יתדות • אלפבית ארמי • שומרית • אכדית • אמורית • עילמית • חורית • ארמית |  |
| נהרות | פרת • חידקל • חבור • בליח • דיאלא • הזב הגדול • הזב הקטן |  |
| --- | --- |
בקרת זהויות :  NKC: ge872566
אדית געתון

אדית געתון
אדית פילומנה געתון (27 באפריל 1924 - 14 באפריל 2015) הייתה רופאת ילדים ופתולוגית ישראלית, ילידת בוקובינה, רומניה, פרופסור לפתולוגיה באוניברסיטת תל אביב, ראש החוג לפתולוגיה, מנהלת היחידה להיסטוכימיה פתולוגית ופתולוגית בכירה בבית החולים קפלן ברחובות. מחנכת ומרצה, מחברת ספרי לימוד בתחום הרפואה וחוקרת. מחקרה בתחום מחלת טרשת העורקים (ארטריוסקלרוזיס) היווה בסיס לעבודות מחקר רבות בתחום.